PROCES VERBAL

Nr.1 din 16.01.2013
al şedinţei Consiliului de Observatori al Instituţiei Publice Naţionale

a Audiovizualului Compania “Teleradio-Moldova”

Au fost prezenţi

membrii Consiliului de Observatori: Viorica BOGATU (CUCEREANU), Larisa CĂLUGĂRU, Doina DELEU, Petru GROZAVU, Raisa LOZINSCHI-HADEI,  Viorica MEȘINĂ-PRODAN, Aurelia PERU-BALAN,  Eugeniu RÎBCA, Vitalie ŢAPEŞ.

Au asistat:

       C. Marin – președinte al IPNA Compania „Teleradio-Moldova”, A.Dorogan – director al radiodifuziunii, M. Surdu – director al televiziunii IPNA Compania „Teleradio-Moldova”, E.Josanu – redactor-șef, Redacția Sport radio/tv, G.Blănaru  – directorul Departamentului financiar al IPNA Compania „Teleradio-Moldova”, T.Stelea – vicedirectorul Departamentului financiar al Companiei, șefa Serviciului planificare și contabilitate al IPNA Compania „Teleradio-Moldova”, I.Cîrlig  – director tehnic, A.Vicol – șeful Serviciului juridic, C.Bacalîm – director Radio Moldova Internațional. 
Ordinea de zi publicată:

        1.Schema de încadrare a IPNA Compania „Teleradio-Moldova” pentru anul 2013. 
        2.Reorganizarea subdiviziunilor Radio Moldova Internațional și TV Moldova Internațional
        3.Diverse.
        S-a votat începerea şedinţei.

       „Pentru” – 6 voturi.

       S-a propus aprobarea Ordinii de zi cu următoarele modificări:

         1) Alegerea secretarului ședinței Consiliului de Observatori.  

        2) Schema de încadrare a IPNA Compania „Teleradio-Moldova” pentru anul 2013.            

        3) Reorganizarea subdiviziunilor Radio Moldova Internaţional şi TV Moldova Internaţional.

        4) Oferta UER pentru TRM privind Drepturile Media Cupa Mondială 2018 - Pachetul FIFA EBU; Drepturile Media Cupa Mondială 2022 - Pachetul FIFA EBU; Faza de calificare pentru Campionatul european 2016 UEFA și Cupa Mondială 2018; Drepturile Media UEFA EURO 2016
         5) Diverse

         S-a votat: „Pentru” – unanim (8 voturi).
1. Alegerea secretarului şedinţei CO din 16 ianuarie 2013.
          A fost propusă candidatura dnei V.Bogatu în calitate de secretar al şedinţei.

         S-a votat: „Pentru” – unanim (8 voturi).

         La 16.20 a venit V.Meșină-Prodan.
         2. Schema de încadrare a IPNA Compania „Teleradio-Moldova” pentru anul 2013. 
        C. Marin a prezentat Schema de încadrare a IPNA Compania „Teleradio-Moldova” pentru anul 2013. În opinia sa, în schema respectivă se regăsesc două realități – statele de personal ce activează în subdiviziunile reformate și nereformate, inclusiv se reliefează perspectivele procesului de reformare.

       Membrii CO au adresat un șir de întrebări lui C. Marin, A.Dorogan, M.Surdu, G.Blanaru referitor la reformarea și componența Departamentului Producție TV, Departamentului Multimedia, Centrului Tehnic, Radio Moldova Internațional, TV Moldova Internațional. Membrii CO au făcut sugestii pe marginea structurii Schemei de încadrare și au decis amânarea adoptării acesteia.
                    3) Reorganizarea subdiviziunilor Radio Moldova Internaţional şi TV Moldova Internaţional.

      

A. Dorogan s-a expus asupra reorganizării subdiviziunii Radio Moldova Internațional, a motivat și explicat necesitatea trecerii acesteia pe o altă platformă de difuzare – multimedia. 

   

 C.Bacalâm, director Radio Moldova Internațional, și-a exprimat dezacordul cu poziția administrației, spunând că emisiunile se bucură de audiență.

    

 A.Peru-Balan a pus la vot amânarea examinării chestiunii privind reorganizarea subdiviziunii Radio Moldova Internațional.

   

S-a votat – pentru – 6 voturi (V. Bogatu, L. Călugăru, D. Deleu, P. Grozavu, R. Lozinschi-Hadei, V. Meşină-Prodan);   „contra” – 3 voturi (A.Peru-Balan, V.Țapeș, E.Rîbca),
        În contextul dezbaterilor pe marginea Schemei de încadrare a IPNA Compania „Teleradio-Moldova” pentru anul 2013, precum și a executării Hotarârii nr.100 din 23 octombrie 2012 cu privire la platforma de difuzare a serviciului de programe TV Moldova Internaţional al IPNA Compania „Teleradio-Moldova” în 2013 și a Hotarârii nr.135 din 26 decembrie 2012 cu privire la aprobarea Caietului de sarcini al IPNA Compania “Teleradio-Moldova” pentru 2013, A.Peru-Balan a supus votului proiectul hotărârii cu privire la licenţa studioului „TVM Internaţional” cu emisie prin satelit.

         S-a votat: „Pentru” – unanim (9 voturi).
4. Oferta UER pentru TRM privind Drepturile Media Cupa Mondială 2018 - Pachetul FIFA EBU; Drepturile Media Cupa Mondială 2022 - Pachetul FIFA EBU; Faza de calificare pentru Campionatul european 2016 UEFA și Cupa Mondială 2018; Drepturile Media UEFA EURO 2016.
       C. Marin a prezentat oferta UER pentru TRM privind Drepturile Media Cupa Mondială 2018 - Pachetul FIFA EBU; Drepturile Media Cupa Mondială 2022 - Pachetul FIFA EBU; Faza de calificare pentru Campionatul european 2016 UEFA și Cupa Mondială 2018; Drepturile Media UEFA EURO 2016. E.Josanu a răspuns la un șir de întrebări ale membrilor CO privind condițiile acceptării sau neacceptării ofertei UER.
      Președintele Consiliului de Observatori A.Peru-Balan a supus votului proiectul Hotărârii cu privire la oferta UER pentru Drepturile Media privind transmisiunile campionatelor mondiale şi europene la fotbal (2014, 2016, 2018, 2022)
S-a votat: „Pentru” –  8 voturi (V. Bogatu, L. Călugăru, D. Deleu, P. Grozavu, R. Lozinschi-Hadei, V. Meşină-Prodan, A. Peru-Balan, V. Ţapeş; contra – E. Rîbca). 

                5. Diverse.

        A.Peru-Balan a supus votului proiectul Hotărârii cu privire la remunerarea reprezentantului Consiliului de Observatori în instanţele de judecată.
 
S-a votat: „Pentru” – 6 voturi (V. Bogatu, R. Lozinschi-Hadei, A.Peru-Balan, V. Meşină-Prodan, E.Rîbca, V.Țapeș);   „contra” – 3 voturi (D. Deleu, L.Călugăru, P. Grozavu).
Durata şedinţei: 16:10-20:35
Au semnat:

1. Aurelia PERU-BALAN    _______Preşedintele Consiliului de Observatori

2. Viorica BOGATU _______ Secretarul şedinţei Consiliului de Observatori

3. Larisa CĂLUGĂRU ___________________

4. Doina DELEU _________

5. Petru GROZAVU _________

6. Raisa LOZINSCHI-HADEI ________________

7. Viorica MEŞINĂ-PRODAN ______________

8. Eugeniu RÎBCA _____________

9. Vitalie ŢAPEŞ _______________

